
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 466 


20 Απριλίου 2001 


ΑΠΟΦΑΣΕΙ Σ 

Αριθ.211/3 

Κανονισμός Αρχών Κοστολόγησης και Τιμολόγησης. 

Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ 
ΚΑΙ ΤΑΧΥΔΡΟΜΕΙΩΝ (ΕΕΤΤ), 

Έχοντας υπόψη: 

α. το Ν.2867/2000 «Οργάνωση και Λειτουργία των Τηλε¬ 
πικοινωνιών και άλλες Διατάξεις» (ΦΕΚ273/Α/2000), ιδίως 
το άρθρο 3, παράγρ. 14 εδάφια θ, και ιβ. 

β. το Π.Δ. 181/1999, «Προσαρμογή στην Οδηγία 
98/1 Ο/ΕΚ του Ευρωπαϊκού Κοινοβουλίου και του Συμβου¬ 
λίου για την εφαρμογή της παροχής ανοικτού δικτύου 
(ΟΝΡ) στη Φωνητική Τηλεφωνία και για την Καθολική Υπη¬ 
ρεσία για τις Τηλεπικοινωνίες, σε Ανταγωνιστικό Περι¬ 
βάλλον» (ΦΕΚ 170/Α/1999). 

γ. το Π.Δ. 165/1999 «Τροποποίηση του Ν.2246/1994, 
όπωςεκάστοτε ισχύει, σε συμμόρφωση: α) προς την Οδη¬ 
γία 97/33/ΕΚ του Ευρωπαϊκού Κοινοβουλίου και του Συμ¬ 
βουλίου για τη Διασύνδεση στον χώρο των Τηλεπικοινω¬ 
νιών, προκειμένου να διασφαλισθεί Καθολική Υπηρεσία 
και Διαλειτουργικότητα, με εφαρμογή των αρχών παρο¬ 
χής ανοικτού δικτύου (ΟΝΡ) και β) σε συμμόρφωση προς 
την Οδηγία 98/61/ΕΚ του Ευρωπαϊκού Κοινοβουλίου και 
του Συμβουλίου για την τροποποίηση της Οδηγίας 
97/33/ΕΚ, σε ό,τι αφορά τη Φορητότητα των Αριθμών και 
την Προεπιλογή Φορέα» (ΦΕΚ 159/Α/1999). 

δ. το Π.Δ. 156/1999 «Τροποποίηση του Ν.2246/1994 και 
του Π.Δ. 40/1996, σε συμμόρφωση με την Οδηγία 
97/51/ΕΚ του Ευρωπαϊκού Κοινοβουλίου και του Συμβου¬ 
λίου σχετικά με την τροποποίηση των Οδηγιών 
90/387/ΕΟΚ και 92/44/ΕΟΚτου Συμβουλίου με σκοπό την 
προσαρμογή του Τηλεπικοινωνιακού Τομέα στο Ανταγω¬ 
νιστικό Περιβάλλον» (ΦΕΚ 153/Α/1999). 

ε. τον Κανονισμό 2887/2000 του Ευρωπαϊκού Κοινοβου¬ 
λίου και του Συμβουλίου της 18ης Δεκεμβρίου 2000, σχε¬ 
τικά με την αδεσμοποίητη πρόσβαση στον τοπικό βρόχο, 
στ. την Απόφαση της Εθνικής Επιτροπής Τηλεπικοινω¬ 
νιών και Ταχυδρομείων (ΕΕΤΤ) Α.Π. 210/4/28-2-2001 «Λή¬ 
ψη Απόφασης επί της Κοστοστρέφειας των νέων Τιμολο- 
γίωντου ΟΤΕ». 

ζ. την Απόφαση της Εθνικής Επιτροπής Τηλεπικοινωνιών 


και Ταχυδρομείων (ΕΕΤΤ) Α.Π. 210/10/28-2-2001 «Έγκριση 
του Επιχειρησιακού Κοστολογικού Συστήματος του ΟΤΕ», 
η. το γεγονός ότι από τις διατάξεις αυτής της Απόφασης 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζει: 

Γ ενικές Διατάξεις 

Άρθρο 1 

Πεδίο Εφαρμογής 

1.0 παρών Κανονισμός ορίζει τις Αρχές Κοστολόγησης 
και Τιμολόγησης για την πρόσβαση και χρήση του Τοπι¬ 
κού Βρόχου, για τις Μισθωμένες Γραμμές και για τη Δια¬ 
σύνδεση, σύμφωνα μετά εδάφια θ, καιιβτηςπαραγρ. 14, 
του άρθρου 3 του Ν.2867/2000. 

2. Οι Αρχές Κοστολόγησης και Τιμολόγησης του παρό¬ 
ντος Κανονισμού, εφόσον δεν ορίζεται διαφορετικά στον 
παρόντα Κανονισμό, έχουν κατά περίπτωση τους παρα¬ 
κάτω αποδέκτες (του λοιπού «Υπόχρεοι Οργανισμοί»): 

α. Ως προς τις αρχές κοστολόγησης/τιμολόγησης της 
Αδεσμοποίητης Πρόσβασης στον Τοπικό Βρόχο, τους 
Φορείς Σταθερών Δημοσίων Τηλεφωνικών Δικτύων, οι 
οποίοι έχουν ορισθεί από την ΕΕΤΤ ως έχοντες σημαντική 
ισχύ στην αγορά παροχής σταθερών δημοσίων τηλεφωνι¬ 
κών δικτύων και υπηρεσιών βάσει του μέρους 1 του Πα¬ 
ραρτήματος I, της Οδηγίας 97/33/ΕΚ του Ευρωπαϊκού 
Κοινοβουλίου και του Συμβουλίου, της 30-6-1997 ή της 
Οδηγίας 98/10/ΕΚτου Ευρωπαϊκού Κοινοβουλίου και του 
Συμβουλίου, της 26-2-1998, σύμφωνα με τα προβλεπόμε- 
να στον Κανονισμό 2887/2000/ΕΚτου Ευρωπαϊκού Κοινο¬ 
βουλίου και του Συμβουλίου, της 18ης Δεκεμβρίου 2000. 

β. Ως προς τις αρχές κοστολόγησης/τιμολόγησης των 
Μισθωμένων Γραμμών, τους Οργανισμούς με Σημαντική 
θέση στην Αγορά των Μισθωμένων Γ ραμμών, βάσει της 
παραγρ. 10 του άρθρου 2 του Π.Δ. 40/1996 (ΦΕΚ 
27/Α/22.2.1996), όπως συμπληρώθηκε από το άρθρο 7, 
παράγρ. 2 του Π.Δ. 156/1999 (ΦΕΚ 153/Α/29-7-1999) σε 
συμμόρφωση με την Οδηγία 97/51/ΕΚ. 

γ. Ως προς τις αρχές κοστολόγησης /τιμολόγησης της 
Διασύνδεσης, τους Τηλεπικοινωνιακούς Οργανισμούς 
που παρέχουν Δημόσια Τηλεπικοινωνιακά Δίκτυα ή και 
Δημόσιες Τηλεπικοινωνιακές Υπηρεσίες που αναφέρο- 
νταιστο Παράρτημα I, μέρη 1, 2 και 3 του Π.Δ. 165/1999 
(σε συμμόρφωση προς την Οδηγία 97/33) και έχουν κοι¬ 
νοποιηθεί ως έχοντες Σημαντική θέση στην Αγορά. 

Άρθρο 2 
Ορισμοί 

Οι όροι που χρησιμοποιούνται στον παρόντα Κανονι¬ 
σμό, έχουν την έννοια η οποία τους δίνεται στο 
Ν.2867/2000, ή στην περίπτωση που δεν αναφέρονται σε 
αυτόν, στα σχετικά Προεδρικά Διατάγματα και στο σχετι¬ 
κό δευτερογενές δίκαιο της Ευρωπαϊκής Ένωσης, όπως 
εκάστοτε ισχύει. 

Μέρος I 

Αρχές Κοστολόγησης 
Κεφάλαιο Α 
Άρθρο 3 

Γενικές Αρχές Κοστολόγησης 

Ο υπολογισμός του κόστους των υπηρεσιών της Πλή¬ 
ρως Αδεσμοποίητης και της Μεριζόμενης Πρόσβασης 
στον Τοπικό Βρόχο, των Μισθωμένων Γραμμών και της 
Διασύνδεσης γίνεται κατ’εφαρμογή των παρακάτω γενι¬ 
κών αρχών κοστολόγησης: 

1. Αρχή της πρόκλησης του κόστους: 

α. Το κόστος προσδιορίζεται με βάση τις αιτίες δημι¬ 
ουργίας του. Ο παραπάνω προσδιορισμός πρέπει να γί¬ 
νεται είτε άμεσα (άμεσος καταλογισμός), είτε έμμεσα 
(επιμερισμός του κόστους με τη χρήση κλείδων επιμερι- 
σμού - καταμερισμός). Στο κόστος περιλαμβάνεται και 
μια εύλογη απόδοση επί του χρησιμοποιούμενου κεφα¬ 
λαίου. 

β. Ητήρησητηςαρχήςτηςπρόκλησηςτου κόστουςδια- 
σφαλίζεται με την εφαρμογή της μεθοδολογίας «κοστο¬ 
λόγησης με βάση τις δραστηριότητες» και της μεθοδολο¬ 
γίας «κοστολόγησης δικτύων». 

Στο πλαίσιο της μεθοδολογίας «κοστολόγησης με βάση 
τις δραστηριότητες», το κόστος των επιμέρους δραστη¬ 
ριοτήτων συσχετίζεται με τις υπηρεσίες και τα στοιχεία 
του δικτύου που δημιουργούν τη ζήτηση για τις δραστη¬ 
ριότητες αυτές. 

Στο πλαίσιο της «μεθοδολογίας της κοστολόγησης δι¬ 
κτύων», το κόστος που σχετίζεται με το δίκτυο συγκε¬ 
ντρώνεται στα διάφορα στοιχεία του, τα οποία αποτελούν 
τα κοστολογικά αντικείμενα. 

2. Αρχή της αντικειμενικότητας: 

Σύμφωνα με την αρχή της αντικειμενικότητας, η κοστο¬ 
λόγηση αντανακλά τις αντικειμενικές σχέσεις κόστους, 
χωρίς να γίνεται αλλοίωση του κόστους μιας υπηρεσίας 
προς όφελος μιας άλλης. 

3. Αρχή της διαφάνειας: 

Σύμφωνα με την αρχή της διαφάνειας: 

α. Η κοστολόγηση είναι σαφής και αναλυτική, ώστε να 
προκύπτουν με ευκρίνεια οι σχέσεις μεταξύ των επιμέ¬ 
ρους στοιχείων του κόστους και των κοστολογικών αντι¬ 
κειμένων. 

β. Η μεθοδολογία της κοστολόγησης είναι ελέγξιμη και 
επαληθεύσιμη. 

γ. Ο έλεγχος της συμμόρφωσης προς την προτεινόμε- 
νη κοστολογική διαδικασία γίνεται ετησίως από ανεξάρ¬ 
τητους ορκωτούς ελεγκτές που ορίζονται από την ΕΕΤΤ. 
Η μέριμνα και το κόστος του ελέγχου βαρύνει τον Υπό¬ 
χρεο Οργανισμό. Οι ανεξάρτητοι ορκωτοί ελεγκτές υπο¬ 
βάλλουν στην ΕΕΤΤ το πόρισμα του ελέγχου, το οποίο εί¬ 
ναι εμπιστευτικό. 

δ. Για την εξασφάλιση της διαφάνειας κατά τον υπολο¬ 
γισμό του κόστους των υπηρεσιών της Πλήρως Αδεσμο¬ 


ποίητης και της Μεριζόμενης Πρόσβασης στον Τοπικό 
Βρόχο, καθώς και της Διασύνδεσης, εφαρμόζεται ο λογι¬ 
στικός διαχωρισμός, σύμφωνα με την αριθ. Ο (1998) 960 
(Τελικό), Σύσταση της Ευρωπαϊκής Επιτροπής, της 8ης 
Απριλίου 1998, σχετικά με τη διασύνδεση σε ελευθερω¬ 
μένη τηλεπικοινωνιακή αγορά (Λογιστικός Διαχωρισμός 
και Λογιστική καταγραφή κόστους). 

Κεφάλαιο Β 
Άρθρο 4 

Κοστολόγηση της Πλήρως Αδεσμοποίητης 
Πρόσβασης στον Τοπικό Βρόχο 

Γιατην κοστολόγηση της Πλήρως Αδεσμοποίητης Πρό¬ 
σβασης στον Τοπικό Βρόχο, ισχύουν τα παρακάτω: 

1. Για την κοστολόγηση των υπηρεσιών της Πλήρως 
Αδεσμοποίητης Πρόσβασης στον Τοπικό Βρόχο εφαρμό¬ 
ζεται το κοστολογικά πρότυπο ίοηρ Βυπ ΑνθΓαρο Ιπογο- 
πίΘηίαΙ ΟοδΙ ρΐυε πγογ1< υρ (ΕΒΑΙΩ+), ήτοι το πρότυπο του 
Μακροπρόθεσμου Μέσου Επαυξητικού Κόστους, συν πε¬ 
ριθώριο κάλυψης του κοινού και ομαδικού κόστους που 
αντιστοιχεί στις εν λόγω υπηρεσίες (ΜΜΕΚ+). Για το 
ΜΜΕΚ+ ισχύουντα ακόλουθα: 

α. Ως κοινό κόστος ορίζεται το κόστος που αφορά το 
σύνολο των παρεχομένων υπηρεσιών και ως ομαδικό κό¬ 
στος ορίζεται το κόστος που αφορά μια ομάδα συγγενών 
παρεχομένων υπηρεσιών. 

β. Για τον επιμερισμό του κοινού κόστους (που συμπε- 
ριλαμβάνεται στο περιθώριο που προστίθεται στο 
ΜΜΕΚ+) εφαρμόζεται η μέθοδος των ίσων αναλογικών 
ποσοστών (θςυαΙ ρΐΌροάίοηαΙθ πιαι-Κ-υρε). 

γ. Γ ια τον επιμερισμό του ομαδικού κόστους, που συ- 
μπεριλαμβάνεται στο περιθώριο που προστίθεται στο 
ΜΜΕΚ+, εφαρμόζεται είτε η μέθοδος των ίσων αναλογι¬ 
κών ποσοστών (θςυαΙ ρΐΌροάίοηαΙθ πιαιΈ-υρε), είτε η μέ¬ 
θοδος των σταθερών ποσοστών, ανάλογα με το είδος του 
ομαδικού κόστους που επιμερίζεται. 

δ. Ο Υπόχρεος Οργανισμός δύναται να χρησιμοποιήσει 
διαφορετικές μεθόδους επιμερισμού του κοινού και ομα¬ 
δικού κόστους, εφόσον προ της εφαρμογής τους εγκρι- 
θούν από την ΕΕΤΤ. 

ε. Το δίκτυο Τοπικού Βρόχου (σύνολο ζευγών συνε¬ 
στραμμένων μεταλλικών καλωδίων) είναι η κατάλληλη 
επαύξηση (ίποΓθπίθηί) για τον υπολογισμό του κόστους 
των υπηρεσιών της Αδεσμοποίητης Πρόσβασης στον Το¬ 
πικό Βρόχο. 

στ. Το κόστος των υπηρεσιών της Πλήρως Αδεσμοποί¬ 
ητης Πρόσβασης στον Τοπικό Βρόχο επιτρέπει την κάλυ¬ 
ψη του μακροπρόθεσμου επαυξητικού κόστους που σχε¬ 
τίζεται εύλογα με την παροχή των εν λόγω υπηρεσιών, συ¬ 
μπεριλαμβανομένου και του κόστους των εργασιών 
υποδομής που απαιτούνται για να παρασχεθούν οι υπη¬ 
ρεσίες της Πλήρως Αδεσμοποίητης Πρόσβασης στον Το¬ 
πικό Βρόχο. 

2. Γ ια την κοστολόγηση των υπηρεσιών της Πλήρως 
Αδεσμοποίητης Πρόσβασης στον Τοπικό Βρόχο εφαρμό¬ 
ζεται η κοστολογική βάση του τρέχοντος κόστους και 
ισχύουντα ακόλουθα: 

α. Κατά την αποτίμηση παγίων βάσει του τρέχοντος κό¬ 
στους, το τρέχον κόστος υπολογίζεται λαμβάνοντας υπό¬ 
ψη το καθαρό κόστος αντικατάστασης, το οποίο προκύ¬ 
πτει σε περίπτωση αντικατάστασης ενός παγίου στοιχεί- 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


7311 


ου με ένα άλλο, που διαθέτει όμοια χαρακτηριστικά και εί¬ 
ναι της ίδιας ηλικίας. 

Στην απλούστερη περίπτωση, το καθαρό κόστος αντι¬ 
κατάστασης ισούται με τη σημερινή αξία αντικατάστασης 
ενός παγίου με ένα πανομοιότυπο. 

Σε περίπτωση που πανομοιότυπο πάγιο δεν διατίθεται 
πλέον στην αγορά, λόγω τεχνολογικής εξέλιξης, χρησιμο¬ 
ποιείται η αξία ενός ισοδύναμου σύγχρονου παγίου (πιοά- 
θγπ θηυίναίθπΐ αεεθί) που διαθέτει την ίδια δυναμικότητα 
και λειτουργικότητα με το προς αντικατάσταση πάγιο. 

β. Στην περίπτωση που η λειτουργικότητα και η δυναμι¬ 
κότητα του σύγχρονου ισοδύναμου παγίου είναι ανώτε¬ 
ρες από εκείνες του παγίου για το οποίο υπολογίζεται το 
κόστος αντικατάστασης, το κόστος του σύγχρονου ισο¬ 
δύναμου παγίου αναπροσαρμόζεται ώστε να ενσωματω¬ 
θούν οι διαφορές αυτές. 

γ. Ο Υπόχρεος Οργανισμός προσδιορίζει επαρκώς τη 
μεθοδολογία που θα ακολουθηθεί για την επικαιροποίη- 
ση των αξιών για κάθε πάγιο, ή ομάδα παγίων στοιχείων. 

δ. Κατά την εφαρμογή της λογιστικής του τρέχοντος κό¬ 
στους χρησιμοποιείται η αρχή της διατήρησης του χρη¬ 
ματοοικονομικού κεφαλαίου, όπως προβλέπεται στη Σύ¬ 
σταση 98/322/ΕΕτης Ευρωπαϊκής Επιτροπής (ΕΕ αριθ. I 
141 της 13/05/1998, σ.θεπ.). 

3. Για τον υπολογισμό του κόστους κεφαλαίου αναφο¬ 
ρικά με την κοστολόγηση των υπηρεσιών της Πλήρως 
Αδεσμοποίητης Πρόσβασης στον Τοπικό Βρόχο ισχύουν 
τα ακόλουθα: 

α. Για τους σκοπούς της ρύθμισης, το συνολικό κόστος 
κεφαλαίου που συμπεριλαμβάνεται στα τιμολόγια του 
Υπόχρεου Οργανισμού αντανακλά το κόστος ευκαιρίας 
των συνολικών χρησιμοποιούμενων κεφαλαίων, τόσο των 
ιδίων όσο και των δανειακών κεφαλαίων. 

β. Γιατον υπολογισμό του συνολικού κόστους κεφαλαί¬ 
ου χρησιμοποιείται ο τύπος του συνολικού μέσου σταθμι- 
κού κόστους του κεφαλαίου (ννθίρΐιΐθό ανθΓαρθ οοεί οί 
οαρίίαΙ - ΪΛ/ΑΟΟ): 


\Λ/ΑΟΟ = γθχ -+ ωχ 

(Ε+ϋ) 


ϋ 

(Ε + ϋ) 


χ (ΐ-ΐ) 


και λαμβάνονται υπόψη: ο σταθμικός μέσος όρος του 
κόστους των διαφόρων μορφών μακροπρόθεσμου δανει¬ 
ακού κεφαλαίου που χρησιμοποιεί ο Υπόχρεος Οργανι¬ 
σμός (Γό), το κόστος των ίδιων κεφαλαίων που αντιπρο¬ 
σωπεύει την απαιτούμενη απόδοση των μετόχων, προκει- 
μένου να επενδύσουν τα κεφάλαιά τους στον Υπόχρεο 
Οργανισμό, συναρτήσει του κινδύνου στον οποίο θα υπο¬ 
βληθούν τα κεφάλαια αυτά (γθ), το ποσό των ιδίων κεφα¬ 
λαίων (Ε) και των μακροπρόθεσμων δανειακών κεφαλαί¬ 
ων (ϋ), και η φορολογική εξοικονόμηση που συνεπάγεται 
η χρησιμοποίηση δανειακών κεφαλαίων λόγω των τόκων 
(1 - ΐ), όπου I είναι ο φορολογικός συντελεστής. 

γ. Γ ια τον υπολογισμό του κόστους των ιδίων κεφαλαί¬ 
ων (γθ) χρησιμοποιείται το υπόδειγμα τιμολόγησης κεφα¬ 
λαίων τίτλων (ΟαρίΙαΙ Αεεθΐ Ρποίηρ ΜοάΘΙ - ΟΑΡΜ), σύμ¬ 
φωνα με το οποίο το κόστος των ιδίων κεφαλαίων υπολο¬ 
γίζεται συναρτήσει του χωρίς κίνδυνο επιτοκίου (ό), της 
απόδοσης του Χαρτοφυλακίου της Αγοράς (γγπ) και του 
συντελεστή μεταβλητότητας μεταξύ της τιμής της μετο¬ 
χής της Επιχείρησης στο Χρηματιστήριο, ως προς το δεί¬ 
κτη τιμώντου Χρηματιστηρίου (β). Ο σχετικόςτύπος υπο¬ 
λογισμού του κόστους ιδίων κεφαλαίων είναι: 

Γθ = Π + β X (Γγπ - π) 


δ. Ο υπολογισμόςτου κόστους κεφαλαίου σχετικά με τα 
τιμολόγια τωνπροσφερόμενων υπηρεσιών λαμβάνει υπό¬ 
ψη: την πραγματική δομή του κεφαλαίου του Υπόχρεου 
Οργανισμού, όπως αυτή παρουσιάζεται στις επίσημες 
δημοσιευμένες οικονομικές καταστάσεις, το πραγματικό 
κόστος των μακροπρόθεσμων ξένων κεφαλαίωντου Υπό¬ 
χρεου Οργανισμού, όπως αυτό προκύπτει από το επιτό¬ 
κιο των δανείων τα οποία έχει συνάψει, και το κόστος των 
ιδίων κεφαλαίων υπολογισμένο με βάση το ΟΑΡΜ. Γ ια τον 
υπολογισμό του ΟΑΡΜ, ως χωρίς κίνδυνο επιτόκιο θα 
χρησιμοποιηθεί το επιτόκιο των μακροπρόθεσμων ομο¬ 
λόγων του ελληνικού δημοσίου. 

ε. Το κόστος κεφαλαίου εφαρμόζεται επί του χρησιμο¬ 
ποιούμενου κεφαλαίου. Ο υπολογισμόςτου χρησιμοποι¬ 
ούμενου κεφαλαίου γίνεται σύμφωνα με τα οριζόμενα 
στην αριθ. Ο (1998) 960 (Τελικό), Σύσταση της Ευρωπαϊ¬ 
κής Επιτροπής, της 8ης Απριλίου 1998. 

4. Αναφορικά με τη χρονική διάρκεια των αποσβέσεων 
ισχύουν τα ακόλουθα: 

α. Οι συντελεστές απόσβεσης υπολογίζονται με βάση 
την οικονομική ζωή των παγίων στοιχείων, δηλαδή το χρο¬ 
νικό διάστημα που το πάγιο προσφέρει αποδοτικά τις 
υπηρεσίες του και όχι το χρονικό διάστημα απόσβεσης 
που επιβάλλεται από τη νομοθεσία για τη σύνταξη των 
ετήσιων οικονομικών καταστάσεων. Εάν το πάγιο έχει 
υπολειμματική αξία (ΓΘείόυαΙ ναΐυθ) αυτή αφαιρείται από 
το προς απόσβεση κόστος του παγίου. 

β. Ο Υπόχρεος Οργανισμός προσδιορίζει επαρκώς τη 
διάρκεια σε έτη της οικονομικής ζωής που προτίθεται να 
υιοθετήσει για κάθε πάγιο ή ομάδα παγίων στοιχείων. 

γ. Ο υπολογισμός των αποσβέσεων γίνεται βάσει της 
γραμμικής μεθόδου (είΓαί^όΙ Νπθ όθρΓθοίαίίοη). 

5. Το κόστος της υπηρεσίας της Πλήρως Αδεσμοποίη¬ 
της Π ρόσβασης στον Τοπικό βρόχο περιλαμβάνει τα ακό¬ 
λουθα: 

α. Την απόσβεση του κόστους της επένδυσης του συ¬ 
νεστραμμένου ζεύγους μεταλλικών καλωδίων που συνδέ¬ 
ει το Χρήστη με τον Κύριο Κατανεμητή (Μαίη ΟίεΙπόυίίοη 
Ργ3γπθ - ΜϋΡ), ή ισοδύναμο σημείο κατανομής το οποίο 
βρίσκεται πλησιέστερα στις εγκαταστάσεις του Χρήστη. 

β. Τα γενικά έξοδα για τη συντήρηση του συνεστραμμέ¬ 
νου ζεύγους μεταλλικών καλωδίων. Το επίπεδο της συ¬ 
ντήρησης ικανοποιείτο ελάχιστο επίπεδο ποιότητας που 
αναφέρεται στο Υπόδειγμα Προσφοράς Αδεσμοποίητης 
Πρόσβασης στον Τοπικό Βρόχο (ΥΠΑΠΤΒ) του Υπόχρεου 
Οργανισμού ή/και το τυχόν συγκεκριμένο επίπεδο ποιό¬ 
τητας που συμφωνήθηκε μεταξύ του Υπόχρεου Οργανι¬ 
σμού και του Δικαιούχου. 

γ. Το κόστος για την αναφορά και τις εργασίες επισκευ- 
ήςτων βλαβώντου συνεστραμμένου ζεύγους μεταλλικών 
καλωδίων. 

δ. Το διαχειριστικό κόστος της συνεργασίας του Υπό¬ 
χρεου Οργανισμού με τους Δικαιούχους. 

ε. Λοιπά κόστη που σχετίζονται άμεσα με τη παροχή των 
υπηρεσιών της Πλήρως Αδεσμοποίητης Πρόσβασης 
στον Τοπικό Βρόχο. 

στ. Αναλογία του ομαδικού κόστους του Υπόχρεου Ορ¬ 
γανισμού. Στο ομαδικό κόστος περιλαμβάνονται, μεταξύ 
άλλων, το τυχόν κόστος οργάνωσης και προετοιμασίας 
των συστημάτων, προκειμένου να είναι σε θέση ο Υπό¬ 
χρεος Οργανισμός να παρέχει τις υπηρεσίες της Πλήρως 
Αδεσμοποίητης Πρόσβασης στον Τοπικό Βρόχο και το 
κόστος που σχετίζεται τόσο με το δίκτυο Τοπικής Πρό- 

σβασης, όσο και με το δίκτυο Κορμού, όπως για παρά¬ 
δειγμα το κόστος απόσβεσης των ικριωμάτων, των τρο¬ 
φοδοτικών μηχανημάτων και των κεντρικών εγκαταστά¬ 
σεων στις οποίες στεγάζονται τα αστικά κέντρα. 

ζ. Αναλογία του κοινού κόστους του Υπόχρεου Οργανι¬ 
σμού. Από το σύνολο του κοινού κόστους του Υπόχρεου 
Οργανισμού εξαιρείται το μέρος εκείνο του κοινού κό¬ 
στους, το οποίο αφορά αποκλειστικά την παροχή λιανι¬ 
κών υπηρεσιών του Υπόχρεου Οργανισμού. 

η. Το κόστος της Πλήρως Αδεσμοποίητης Πρόσβασης 
στον Τοπικό Βρόχο υπολογίζεται σε ετήσια βάση και χρε¬ 
ώνεται στους Δικαιούχους σε μηνιαία βάση. 

θ. Ο Υπόχρεος Οργανισμός τεκμηριώνει τους σχετι¬ 
κούς υπολογισμούς για τον προσδιορισμό των μηνιαίων 
τελών της υπηρεσίας Πλήρως Αποδεσμοποίητης Πρό¬ 
σβασης στον Τοπικό Βρόχο και δημοσιοποιεί τα σχετικά 
τιμολόγια στα πλαίσια του εγκεκριμένου από την ΕΕΤΤ 
Υποδείγματος Αδεσμοποίητης Πρόσβασης στον Τοπικό 
Βρόχο. 

6. Για την κοστολόγηση των υπηρεσιών φυσικής συνε- 
γκατάστασης (ρΙιγείοαΙ οοΙΙοοαίίοπ) λαμβάνονται υπόψη 
τα ακόλουθα: 

α. Το σταθερό κόστος που έχει σχέση με την αρχική 
προετοιμασία των χώρων (αρχική μελέτη, διαμόρφωση 
χωρισμάτων, απομάκρυνση άχρηστου υλικού, κλπ.) επι¬ 
μερίζεται στους Δικαιούχους, βάσει των τετραγωνικών 
μέτρων που θα καταλάβουν στο χώρο συνεγκατάστασης. 

β. Ο Υπόχρεος Οργανισμόςτεκμηριώνειτοντρόπο υπο¬ 
λογισμού του κόστους συνεγκατάστασης, ανά τετραγω¬ 
νικό μέτρο, για την αρχική προετοιμασία των χώρων και 
δημοσιοποιεί τα σχετικά τιμολόγια στα πλαίσια του, εγκε¬ 
κριμένου από την ΕΕΤΤ, Υποδείγματος Αδεσμοποίητης 
Πρόσβασης στον Τοπικό Βρόχο. 

γ. Το κόστος της χρήσης ή/και μίσθωσης του χώρου συ- 
νεγκατάστασης χρεώνεται σε μηνιαία βάση, ανά τετρα¬ 
γωνικό μέτρο. Υπολογίζεται λαμβάνοντας υπόψη τηντρέ- 
χουσα αξία των εγκαταστάσεων και επιμερίζεται στους 
Δικαιούχους, βάσει των τετραγωνικών μέτρων που κατα¬ 
λαμβάνουν στο χώρο του αστικού κέντρου του Υπόχρεου 
Οργανισμού. 

Γ ια τον υπολογισμό της τρέχουσας αξίας των εγκατα¬ 
στάσεων, στην περίπτωση ιδιόκτητων κτιρίων, λαμβάνε- 
ται υπόψη η αντικειμενική αξία των κτιρίων, ενώ στην πε¬ 
ρίπτωση μισθωμένων εγκαταστάσεων η τρέχουσα αξία 
μίσθωσης. Ο Υπόχρεος Οργανισμός πρέπει να ορίσει 
έναν αριθμό έως πέντε (5) ζωνών, ανάλογα με τον αριθμό 
των συνδρομητών του κέντρου, ή άλλο κατάλληλο κριτή¬ 
ριο, με διαφορετικό ύψος αποζημίωσης για τη χρήση, ή 
μίσθωμα ανά τετραγωνικό μέτρο. Ο Υπόχρεος Οργανι¬ 
σμός τεκμηριώνει τη διάκριση των ζωνών, καθώς και το 
σχετικό ύψος αποζημίωσης για τη χρήση ή μίσθωμα, το 
οποίο υπολογίζεται ανά τετραγωνικό μέτρο, για κάθε ζώ¬ 
νη, και δημοσιοποιεί τα σχετικά τιμολόγια στα πλαίσια 
του, εγκεκριμένου από την ΕΕΤΤ, Υποδείγματος Αδεσμο¬ 
ποίητης Πρόσβασης στον Τοπικό Βρόχο. 

δ. Το λειτουργικό κόστος για τη συντήρηση, το φωτι¬ 
σμό, την ασφάλεια, την καθαριότητα του χώρου συνε- 
γκατάστασης, την ασφάλιση μηχανημάτων για κινδύ¬ 
νους, κ.λπ., χρεώνεται στους Δικαιούχους. Η σχετική χρέ- 
ωση γίνεται σε μηνιαία βάση, ανά τετραγωνικό μέτρο. Το 
κόστος αυτό επιμερίζεται αναλογικά με την επιφάνεια 
που καταλαμβάνει ο κάθε Δικαιούχος στο χώρο του αστι¬ 
κού κέντρου του Υπόχρεου Οργανισμού. Ο Υπόχρεος Ορ¬ 


γανισμός τεκμηριώνει τους υπολογισμούς για τον προσ¬ 
διορισμό του λειτουργικού κόστους συνεγκατάστασης, 
ανά τετραγωνικό μέτρο και δημοσιοποιείτο σχετικά τιμο¬ 
λόγια στα πλαίσια του, εγκεκριμένου από την ΕΕΤΤ, Υπο¬ 
δείγματος Αδεσμοποίητης Πρόσβασης στον Τ οπικό Βρό¬ 
χο. 

ε. Το κόστος ηλεκτροδότησης για τον κλιματισμό του 
εξοπλισμού του Δικαιούχου και λοιπές ανάγκες στους χώ¬ 
ρους της συνεγκατάστασης, υπολογίζεται ως ένα μέσο 
κόστος, ανά τετραγωνικό μέτρο. Για τον υπολογισμό του 
μέσου κόστους ανά τετραγωνικό μέτρο, λαμβάνονται 
υπόψη οι ανάγκες του Δικαιούχου και το κόστος, ανά μο¬ 
νάδα ηλεκτρικής ενέργειας, που αντιμετωπίζει ο Υπόχρε¬ 
ος Οργανισμός. Ο Υπόχρεος Οργανισμός τεκμηριώνει το 
κόστος και δημοσιοποιεί τα τιμολόγια ηλεκτροδότησης, 
ανά τετραγωνικό μέτρο, στα πλαίσια του εγκεκριμένου 
απάτην ΕΕΤΤ Υποδείγματος Αδεσμοποίητης Πρόσβασης 
στον Τοπικό Βρόχο. 

στ. Για να αποφευχθεί η περίπτωση διπλού υπολογι¬ 
σμού, το σύστημα κοστολόγησης του Υπόχρεου Οργανι¬ 
σμού δεν ενσωματώνει οποιοδήποτε κόστος σχετικό με 
τη συνεγκατάσταση στο κόστος παροχής των υπηρεσιών 
της Πλήρως Αδεσμοποίητης Πρόσβασης στον Τοπικό 
Βρόχο ή σε οποιαδήποτε άλλη υπηρεσία που χρεώνει, ή 
έχει ήδη χρεώσει, ο Υπόχρεος Οργανισμός. 

7. Γ ια την κοστολόγηση των υπηρεσιών εικονικής συνε- 
γκατάστασης (νίάυαΙ οοΙΙοοαίίοπ) λαμβάνονται υπόψη τα 
ακόλουθα: 

α. Ισχύει η παράγρ. 6 του άρθρου 4 του παρόντος Κα¬ 
νονισμού. 

β. Γ ια τη συντήρηση και τη λειτουργία του εξοπλισμού 
του Δικαιούχου από τον Υπόχρεο Οργανισμό, ο Υπόχρε¬ 
ος Οργανισμός χρεώνει ένα εργατικό κόστος ανά ώρα, με 
την επιφύλαξη των όσων ορίζονται στο Υπόδειγμα Προ¬ 
σφοράς Αδεσμοποίητης Πρόσβασης στον Τοπικό Βρόχο 
του Υπόχρεου Οργανισμού ή/και στη μεταξύ τους σύμβα¬ 
ση. 

8. Ο Υπόχρεος Οργανισμός χρεώνει τέλος σύνδεσης 
(εθί-υρ οοεί ή οοηηθοίίοπ οΙιαΓρο) για κάθε μεταφορά συν- 
δρομητήτου στον Δικαιούχο. Γ ιατο προσδιορισμό του τέ¬ 
λους σύνδεσης λαμβάνονται υπόψη τα ακόλουθα: 

α. Το τέλος σύνδεσης είναι προσανατολισμένο στο κό¬ 
στος που προκαλεί η σύνδεση και επομένως δύναται να 
διαφοροποιείται ανάλογα με το κόστος αυτό. Για παρά¬ 
δειγμα, το κόστος δύναται να διαφοροποιείται στην περί¬ 
πτωση μεταφοράς, από τον Υπόχρεο Οργανισμό σε ένα 
Δικαιούχο, ενός ενεργού συνεστραμμένου ζεύγους με¬ 
ταλλικών καλωδίων, από ότι στην περίπτωση μεταφοράς 
ενός ανενεργού συνεστραμμένου ζεύγους μεταλλικών 
καλωδίων. 

β. Το κόστος σύνδεσης περιλαμβάνει, κατά περίπτωση, 
το κόστος της επιπλέον εργασίας που γίνεται για τη σύν¬ 
δεση αυτή, το κόστος της δημιουργίας και μεταφοράς 
τμήματος Τοπικού Βρόχου στην ήδη υπάρχουσα υποδο¬ 
μή Τοπικού Βρόχου του Υπόχρεου Οργανισμού και διά¬ 
φορες άλλες δαπάνες που σχετίζονται άμεσα με τη σύν¬ 
δεση, όπως η εγκατάσταση επιπλέον στοιχείων δικτύου 
που απαιτούνται για την παροχή της Πλήρως Αδεσμοποί¬ 
ητης Πρόσβασης στον Τοπικό Βρόχο, κλπ.. 

γ. Στο τέλος σύνδεσης δύναται να συμπεριλαμβάνεται 
και το κόστος τεχνικής προετοιμασίας των γραμμών, εάν 
το εν λόγω κόστος τεκμηριωθεί επαρκώς από τον Υπό¬ 
χρεο Οργανισμό. Κατά περίπτωση, στο κόστος προετοι- 

μασίας δύνανται να περιλαμβάνονται τα έξοδα για τους 
τεχνικούς ελέγχους (αμοιβές εργαζομένων), καθώς και 
το κόστος του κατάλληλου εξοπλισμού για τη διενέργειά 
τους. 

δ. Τα τέλη σύνδεσης πληρώνονται μια φορά, ανά σύν¬ 
δεση. 

ε. Ο Υπόχρεος Οργανισμός τεκμηριώνει τους υπολογι¬ 
σμούς για κάθε περίπτωση σύνδεσης και δημοσιοποιείτο 
σχετικά τέλη στα πλαίσια του εγκεκριμένου απάτην ΕΕΤΤ 
Υποδείγματος Αδεσμοποίητης Πρόσβασης στον Τοπικό 
Βρόχο. 

9. Ο Υπόχρεος Οργανισμός έχει τη δυνατότητα να χρε¬ 
ώνει τους Δικαιούχος για τα συνδετικά καλώδια (Ιίθ οα- 
όίθε) που συνδέουν τον Κύριο Κατανεμητή του, ή ισοδύ¬ 
ναμο σημείο κατανομής που βρίσκεται πλησιέστερα στις 
εγκαταστάσεις του χρήστη, με τον εξοπλισμό του Δικαι¬ 
ούχου. Η τιμολόγηση αυτών των καλωδίων γίνεται βάσει 
του προκαλούμενου κόστους. Το σχετικό κόστος δύναται 
να διαφοροποιείται ανάλογα με το είδος της συνεγκατά- 
οτασης (φυσική ή απομακρυσμένη συνεγκατάσταση). 
Στην περίπτωση που ο Υπόχρεος Οργανισμός παρέχει τα 
συνδετικά καλώδια στον Δικαιούχο, η σχετική χρέωση γί¬ 
νεται εφάπαξ. Η χρέωση αναφορικά με τη συντήρηση των 
συνδετικών καλωδίων γίνεται είτε σε ετήσια, είτε σε μηνι¬ 
αία βάση. Επιπλέον, ο Υπόχρεος Οργανισμός δύναται να 
χρεώσει ένα εφάπαξ τέλος για τη σύνδεση (οοηπθοίίοπ 
003Γ9Θ) των συνδετικών καλωδίων. Ο Υπόχρεος Οργανι¬ 
σμός τεκμηριώνει τους υπολογισμούς για τον προσδιορι¬ 
σμό των τελών για κάθε περίπτωση συνδετικών καλωδίων 
και δημοσιοποιεί τα σχετικά τέλη στα πλαίσια του, εγκε¬ 
κριμένου από την ΕΕΤΤ, Υποδείγματος Αδεσμοποίητης 
Πρόσβασης στον Τοπικό Βρόχο. 

10. Σε περίπτωση που ο Δικαιούχος ζητήσει από τον 
Υπόχρεο Οργανισμό την παροχή υπηρεσιών μετάδοσης 
και σύνδεσης (ΐΓΗπεπιίεείοπ 3πά Ε)3θ(<Τΐ3υΙ εθη/ίοθε), ο 
Υπόχρεος Οργανισμός χρεώνει το Δικαιούχο ένα σχετικό 
μηνιαίο τέλος. 

Στην περίπτωση που ο Υπόχρεος Οργανισμός παρέχει 
υποστηρικτικές υπηρεσίες στον Δικαιούχο, όπως τη δρο¬ 
μολόγηση καλωδίου οπτικών ινώντο οποίο καταλήγει στο 
χώρο της συνεγκατάστασης, χρεώνει το Δικαιούχο ένα 
σχετικό εφάπαξ τέλος. 

Και στις δύο αυτές περιπτώσεις η χρέωση γίνεται βάσει 
του κόστους που προκαλείται. Ο Υπόχρεος Οργανισμός 
τεκμηριώνει στην ΕΕΤΤ τους υπολογισμούς για τον προσ¬ 
διορισμό των σχετικώντελών και δημοσιοποιείτο σχετικά 
τέλη, στα πλαίσια του εγκεκριμένου από την ΕΕΤΤ Υπο¬ 
δείγματος Αδεσμοποίητης Πρόσβασης στον Τοπικό Βρό- 
ΧΟ. 

11.0 Υπόχρεος Οργανισμός δύναται να χρεώσει τον Δι¬ 
καιούχο για την παροχή πληροφοριών αναφορικά με την 
υλοποίηση της Πλήρως Αδεσμοποίητης Πρόσβασης 
στον Τοπικό Βρόχο, στην περίπτωση που μπορεί να τεκ¬ 
μηριώσει ότι οι συγκεκριμένες ενέργειες προκαλούν σε 
αυτόν κόστος. Η σχετική χρέωση υπολογίζεται βάσει του 
κόστους που προκαλείται και γίνεται εφάπαξ. 

12. Οποιαδήποτε μηνιαία ή εφάπαξ χρέωση, επιπλέον 
των ήδη αναφερομένων στο άρθρο 4 του παρόντος, θεω¬ 
ρηθεί αναγκαία για την παροχή της υπηρεσίας της Πλή¬ 
ρως Αδεσμοποίητης Πρόσβασης στον Τοπικό Βρόχο, 
πρέπει να είναι κοστοστρεφής. Ο Υπόχρεος Οργανισμός 
πρέπει να είναι σε θέση να δικαιολογήσει την αναγκαιότη¬ 


τα της εν λόγω χρέωσης και τον τρόπο προσδιορισμού 
του σχετικού κόστους. 

Στα πλαίσια αυτά, ο Υπόχρεος Φορέας τεκμηριώνει 
τους υπολογισμούς για τον προσδιορισμό του σχετικού 
κόστους και δημοσιοποιεί τα σχετικά τιμολόγια, στα πλαί¬ 
σια του εγκεκριμένου από την ΕΕΤΤ Υποδείγματος Αδε¬ 
σμοποίητης Πρόσβασης στον Τοπικό Βρόχο. 

Άρθρο 5 

Κοστολόγηση της Μεριζόμενης Πρόσβασης 
στον Τοπικό Βρόχο 

Η κοστολόγηση της Μεριζόμενης Πρόσβασης στον Το¬ 
πικό Βρόχο ακολουθεί τους βασικούς άξονες της κοστο¬ 
λόγησης της Πλήρως Αδεσμοποίητης Πρόσβασης στον 
Τοπικό Βρόχο που παρουσιάζονται στο άρθρο 4, παρά¬ 
γραφοί, 3, 4, 6, 7, 8, 9,10, 11 και 12. Επίσης, ισχύουν τα 
ακόλουθα: 

1. Για την κοστολόγηση των υπηρεσιών της Μεριζόμε¬ 
νης Πρόσβασης στον Τοπικό Βρόχο εφαρμόζεται το κο- 
στολογικό πρότυπο του Μακροπρόθεσμου Μέσου Επαυ- 
ξητικού Κόστους, χωρίς να προστίθεται ένα περιθώριο 
κάλυψης του κοινού και ομαδικού κόστους που αντιστοι¬ 
χεί στις εν λόγω υπηρεσίες (ΜΜΕΚ). Το κοινό και ομαδικό 
κόστος καλύπτεται από τις υπηρεσίες χαμηλής συχνότη¬ 
τας (τηλεφωνία) που θα συνεχίσει να παρέχει ο Υπόχρεος 
Οργανισμός από τη γραμμή που θα μοιράζεται με τον Δι¬ 
καιούχο. 

2. Το κόστος οποιουδήποτε επιπλέον εξοπλισμού που 
σχετίζεται άμεσα με την υλοποίηση της Μεριζόμενης 
Πρόσβασης στον Τοπικό Βρόχο (π.χ. διαιρετές- ερίίίΐθτε), 
εφόσον υπάρχει, θα πρέπει να συμπεριλαμβάνεται στο 
κόστος παροχής της υπηρεσίας, με βάση το κοστολογικό 
πρότυπο του ΜΜΕΚ, συν ένα ποσοστό κάλυψης του ομα¬ 
δικού κόστους, το οποίο συνδέεται με το συγκεκριμένο 
εξοπλισμό. 

3. Το κόστος των υπηρεσιώντης Μεριζόμενης Πρόσβα¬ 
σης στον Τοπικό Βρόχο περιλαμβάνει, κατά περίπτωση, 
το κόστος για τη διεκπεραίωση των παραγγελιών των Δι¬ 
καιούχων που αιτούνται τη Μεριζόμενη Πρόσβαση, το 
διαχειριστικό κόστος συνεργασίας με τους Δικαιούχους, 
καθώς και το κόστος συντήρησης των υπηρεσιών, προ- 
κειμένου αυτές να παρέχονται σύμφωνα με το ελάχιστο 
επίπεδο ποιότητας που περιλαμβάνεται στο Υπόδειγμα 
Προσφοράς Αδεσμοποίητης Πρόσβασης στον Τοπικό 
Βρόχο του Υπόχρεου Οργανισμού ή/καιτο συγκεκριμένο 
επίπεδο ποιότητας που συμφωνήθηκε μεταξύ των μερών. 

4. Το κόστος της υπηρεσίας της Μεριζόμενης Πρόσβα¬ 
σης στον Τοπικό Βρόχο υπολογίζεται σε ετήσια βάση και 
χρεώνεται σε μηνιαία βάση. 

5. Ο Υπόχρεος Οργανισμός τεκμηριώνει τους υπολογι¬ 
σμούς για τον προσδιορισμό των μηνιαίων τελών της υπη¬ 
ρεσίας της Μεριζόμενης Πρόσβασης στον Τοπικό Βρόχο 
και δημοσιοποιεί τα σχετικά τέλη στα πλαίσια του, εγκε¬ 
κριμένου από την ΕΕΤΤ, Υποδείγματος Αδεσμοποίητης 
Πρόσβασης στον Τοπικό Βρόχο. 

Κεφάλαιο Γ 
Άρθρο 6 

Κοστολόγηση των Μισθωμένων Γραμμών 

Γ ια την κοστολόγηση των Μισθωμένων Γ ραμμών ισχύ¬ 
ουν τα ακόλουθα: 

1. Το κόστος των Μισθωμένων Γ ραμμών πρέπει να υπο¬ 
λογίζεται χωριστά για το κόστος που αφορά τη χρήσιμο- 

ποίηση του εξοπλισμού του δικτύου Κορμού του Υπόχρε¬ 
ου Οργανισμού και το κόστος που αφορά τα σχετικά με 
την εμπορική εκμετάλλευση των Μισθωμένων Γραμμών. 

2. Η κοστολόγηση των Μισθωμένων Γραμμώνγίνεται με 
βάση το πρότυπο του πλήρως κατανεμημένου κόστους 
και την κοστολογική βάση του ιστορικού κόστους. 

3. Το κοστολογικό σύστημα για τις Μισθωμένες Γραμ- 
μές υποστηρίζει τις Αρχές Τιμολόγησης που αναφέρο- 
νται στο άρθρο 9 του παρόντος Κανονισμού. Ως εκ τού¬ 
του, περιλαμβάνει τα παρακάτω στοιχεία: 

α. Το άμεσο κόστοςτων Μισθωμένων Γ ραμμών, δηλαδή 
το κόστοςπου υφίστανται οι Υπόχρεοι Οργανισμοίγιατην 
εγκατάσταση, λειτουργία και συντήρηση των Μισθωμέ¬ 
νων Γ ραμμών, καθώς και για την εμπορία και χρέωση της 
χρήσης τους. 

β. Το κοινό κόστος, δηλαδή το κόστος που δεν μπορεί 
να αποδοθεί άμεσα ούτε στις Μισθωμένες Γραμμές, ούτε 
σε άλλες δραστηριότητες του Υπόχρεου Οργανισμού. Το 
κοινό κόστος διακρίνεται σε τρεις (3) κατηγορίες, οι οποί¬ 
ες είναι οι ακόλουθες: 

ι. Το άμεσα καταλογίσημο κόστος, το οποίο είναι δυνα¬ 
τόν να καταλογισθεί απευθείας στις Μισθωμένες Γ ραμ¬ 
μές με βάση την ανάλυση της προέλευσής του. 

ιι. Το έμμεσο κόστος, το οποίο δεν έχει άμεσο και σαφή 
συσχετισμό με μια συγκεκριμένη κατηγορία υπηρεσιών. 
Το κοινό αυτό κόστος επιμερίζεται με βάση την έμμεση 
σχέση που έχει με άλλες κατηγορίες κόστους, ή με μια 
ομάδα κατηγοριών κόστους για τις οποίες είναι εφικτός ο 
άμεσος καταλογισμός ή ο επιμερισμός. Ο σχετικός επι- 
μερισμός γίνεται με κλείδες επιμερισμού. 

ιιι. Το υπολειμματικό κόστος, το οποίο δεν δύναται να 
επιμερισθεί άμεσα ή έμμεσα με τις μεθόδους που αναφέ- 
ρονται στις δύο (2) προηγούμενες περιπτώσεις. Το κοινό 
αυτό κόστος επιμερίζεται με βάση ένα γενικό συντελεστή 
επιμερισμού, που υπολογίζεται ως ο λόγος του συνόλου 
του κόστους, που άμεσα ή έμμεσα επιρρίπτεται σε υπη¬ 
ρεσίες που παρέχονται στο πλαίσιο ειδικών ή αποκλειστι¬ 
κών δικαιωμάτων, προς το κόστος που επιρρίπτεται στις 
λοιπές υπηρεσίες. 

4. Για τον υπολογισμό του κόστους κεφαλαίου αναφο¬ 
ρικά με την κοστολόγηση των Μισθωμένων Γραμμών, 
ισχύει η παραγρ. 3 του άρθρου 4 του παρόντος Κανονι¬ 
σμού. 

Κεφάλαιο Δ 
Άρθρο 7 

Κοστολόγηση της Διασύνδεσης 

1. Το κόστοςτων υπηρεσιών Διασύνδεσης υπολογίζεται 
έτσι ώστε να: 

α. επιτρέπεται η κάλυψη τόσο του κοινού, όσο και του 
ομαδικού κόστους που αντιστοιχεί στις εν λόγω υπηρε¬ 
σίες, 

β. επιτρέπεται η κάλυψη του κόστουςπου σχετίζεταιλο- 
γικά και αναγκαία με την παροχή των σχετικών υπηρεσιών 
και 

γ. περιλαμβάνεται μια εύλογη απόδοση επί του χρησι¬ 
μοποιούμενου κεφαλαίου. 

2. Η κοστολόγηση της διασύνδεσης γίνεται σύμφωνα με 
τα προβλεπόμενα στο άρθρο 8 του Π.Δ. 165/1999 και τη 
Σύσταση 0 (1998) 960 της Επιτροπής, της 8ης Απριλίου 
1998. Στα πλαίσια αυτά, εφαρμόζονται τα ακόλουθα: 

α. Η κοστολόγηση της Διασύνδεσης γίνεται βάσει του 


κοστολογικού προτύπου του ΜΜΕΚ+, ήτοι του Μακρο¬ 
πρόθεσμου Μέσου Επαυξητικού Κόστους συν περιθώριο 
κάλυψης του κοινού και ομαδικού κόστους, και της κο- 
στολογικής βάσης του τρέχοντος κόστους. 

β. Το κοινό κόστος αφορά το σύνολο των παρεχομένων 
υπηρεσιών του Υπόχρεου Οργανισμού. Το ομαδικό κό¬ 
στος αφορά μια ομάδα συγγενών παρεχομένων υπηρε- 
σιώντου Υπόχρεου Οργανισμού. Το κοινό και το ομαδικό 
κόστος που σχετίζεται μετο κόστος της Διασύνδεσης, μέ¬ 
σω του περιθωρίου κάλυψης, αφορούν κυρίως την επιχει¬ 
ρηματική λειτουργία του Δικτύου. 

γ. Το κοινό κόστος που συμπεριλαμβάνεται στο περι¬ 
θώριο που προστίθεται στο ΜΜΕΚ+, επιμερίζεται με την 
μέθοδο των ίσων αναλογικών ποσοστών. 

δ. Το ομαδικό κόστος που συμπεριλαμβάνεται στο πε¬ 
ριθώριο που προστίθεται στο ΜΜΕΚ+, επιμερίζεται είτε 
με τη μέθοδο των ίσων αναλογικών ποσοστών, είτε με τη 
μέθοδο των σταθερών ποσοστών, ανάλογα με το είδος 
του ομαδικού κόστους που επιμερίζεται. 

ε. Ο Υπόχρεος Οργανισμός έχει τη δυνατότητα να χρη¬ 
σιμοποιήσει διαφορετικές μεθόδους επιμερισμού του 
κοινού και ομαδικού κόστους, εφόσον προ της εφαρμο¬ 
γής τους εγκριθούν από την ΕΕΤΤ. 

στ. Το δίκτυο κορμού είναι η κατάλληλη επαύξηση (ίπ- 
ΟΓΘπίθηΙ) για τον υπολογισμό του κόστους της Διασύνδε¬ 
σης. 

ζ. Το τρέχον κόστος του δικτύου κορμού υπολογίζεται 
λαμβάνοντας υπόψη το κόστος του σύγχρονου ισοδύνα¬ 
μου παγίου που διαθέτει αντίστοιχες τεχνικές δυνατότητες. 

η. Για την αποτίμηση παγίων, βάσει του τρέχοντος κό¬ 
στους, ισχύειη παραγρ. 2του άρθρου 4του παρόντος Κα¬ 
νονισμού. 

θ. Γ ια τον υπολογισμό του κόστους κεφαλαίου αναφο¬ 
ρικά με την κοστολόγηση της Διασύνδεσης, ισχύει η πα- 
ραγρ. 3 του άρθρου 4 του παρόντος Κανονισμού. 

ι. Γ ια την χρονική διάρκεια των αποσβέσεων ισχύειη πα- 
ραγρ. 4 του άρθρου 4 του παρόντος Κανονισμού. 

3. Οποιαδήποτε χρέωση θεωρηθεί αναγκαία για την πα¬ 
ροχή της υπηρεσίας της Διασύνδεσης πρέπει να είναι κο- 
στοστρεφής. Ο Υπόχρεος Οργανισμός πρέπει να είναι σε 
θέση να δικαιολογήσει την αναγκαιότητα της χρέωσης 
και τον τρόπο προσδιορισμού του σχετικού κόστους. 

4. Οι Οργανισμοί οι οποίοι παρέχουν Δημόσια Τηλεπι¬ 
κοινωνιακά Δίκτυα ή/και Τηλεπικοινωνιακές Υπηρεσίες, 
διαθέσιμες στο κοινό, όπως αυτές προσδιορίζονται από 
τις διατάξεις του Παραρτήματος I (μέρη 1 και 2) του Π.Δ. 
165/1999 και έχουν καθορισθεί ως έχοντες Σημαντική Θέ¬ 
ση στην Αγορά και προσφέρουν υπηρεσίες διασύνδεσης 
σε άλλους Οργανισμούς υποχρεούνται να τηρούν χωρι¬ 
στούς λογαριασμούς. 

5. Η ΕΕΤΤ δύναται στο μέλλον να καθορίσει συγκεκρι¬ 
μένο κοστολογικό πρότυπο για τους Οργανισμούς του 
Παραρτήματος I, μέρος 3 του Π.Δ 165/1999, οι οποίοι 
έχουν σημαντική ισχύ στην αγορά. 

Μέρος II 

Αρχές Τιμολόγησης 
Κεφάλαιο Α 
Άρθρο 8 

Αρχές τιμολόγησης της Πλήρως Αδεσμοποίητης 
και της Μεριζόμενης Πρόσβασης στον Τοπικό Βρόχο 

1. Η τιμολόγηση της Πλήρως Αδεσμοποίητης και της 

Μεριζόμενης Πρόσβασης στον Τοπικό Βρόχο γίνεται με 
γνώμονα την επιδίωξη των ακόλουθων στόχων: 

α. Την ενθάρρυνση του μακροπρόθεσμα αποτελεσματι¬ 
κού ανταγωνισμού. 

β. Την αποστολή οικονομικών μηνυμάτωντα οποία προ- 
άγουντη λήψη αποδοτικών επενδυτικών αποφάσεων, στο 
μακροχρόνιο διάστημα, λαμβάνοντας υπόψη την ανάπτυ¬ 
ξη στην τεχνολογία και τις υπηρεσίες. Οι επενδύσεις αυ¬ 
τές αφορούν τόσο τον Υπόχρεο Οργανισμό, όσο και τους 
Δικαιούχους. 

γ. Την εξασφάλιση ότι ο Υπόχρεος Οργανισμός είναι σε 
θέση να καλύπτει το αντίστοιχο κόστος του και έχει επι¬ 
πλέον μια εύλογη απόδοση, ώστε να εξασφαλίζεται η μα¬ 
κροπρόθεσμη ανάπτυξη και αναβάθμιση του δικτύου το¬ 
πικής πρόσβασης. 

δ. Επαρκή διαφάνεια, ώστε οι Δικαιούχοι να έχουν εμπι¬ 
στοσύνη ότι τα τιμολόγια είναι βασισμένα στο κόστος και 
έχουν υπολογιστεί με βάση σταθερή μεθοδολογία, η 
οποία δεν αναμένεται να μεταβληθεί άμεσα, ώστε να τους 
παρέχεται ένα δεδομένο σημείο αναφοράς για να προ¬ 
γραμματίζουν τις ενέργειές τους. 

ε. Την αποφυγή διακρίσεων ως προς τους λήπτες των 
υπηρεσιών. 

στ. Τη διευκόλυνση της αποτελεσματικής χρήσης του 
δικτύου, ώστε να παρέχονται κίνητρα στους Δικαιούχους 
για την εισαγωγή και την αποτελεσματική χρήση νέων 
υπηρεσιών. 

2. Οι βασικές αρχές που διέπουν την τιμολόγηση των 
υπηρεσιών της Πλήρως Αδεσμοποίητης και της Μεριζό¬ 
μενης Πρόσβασης στον Τοπικό Βρόχο είναι συνοπτικά, οι 
εξής: 

α. Αρχή του προσανατολισμού στο κόστος: 

Τατιμολόγια βασίζονται στο κόστος, συμπεριλαμβανο- 
μένης μιας εύλογης απόδοσης επί του χρησιμοποιούμε¬ 
νου κεφαλαίου. Όσον αφορά το κόστος του κεφαλαίου, 
λαμβάνεται υπόψη ο κίνδυνος των επενδύσεων και η δο¬ 
μή των κεφαλαίων. 

β. Αρχή της επαρκούς δημοσιοποίησης και διάκρισης/ 
αδεσμοποίησης (υηόυηάΐίπρ): 

Ο Υπόχρεος Οργανισμός καταρτίζει Προσφορά για τις 
υπηρεσίες της Πλήρως Αδεσμοποίητης και της Μεριζό¬ 
μενης Πρόσβασης στον Τοπικό Βρόχο και τις συναφείς 
εγκαταστάσεις (π.χ. υπηρεσίες συνεγκατάστασης) στην 
οποία αναφέρονται τα τεχνικά χαρακτηριστικά των υπη¬ 
ρεσιών και οι τιμές παροχής τους. Τα τιμολόγια των υπη¬ 
ρεσιών αυτών πρέπει να είναι επαρκώς διαχωρισμένα, 
ώστε οι Δικαιούχοι να πληρώνουν και να λαμβάνουν μόνο 
τις υπηρεσίες εκείνες που έχουν ζητήσει. 

γ. Αρχή του ελεύθερου ανταγωνισμού: 

Η τιμολόγηση των υπηρεσιών που ο Υπόχρεος Οργανι¬ 
σμός παρέχει προς τους Δικαιούχους, δεν δημιουργεί 
εμπόδια στην είσοδο Δικαιούχων στην αγορά ή/και άλλες 
στρεβλώσεις του ανταγωνισμού, ιδίως υπερβολική τιμο¬ 
λόγηση (θχοθεείνΘ ρπαηςι) και συμπίεση τιμών (ρποθ 
εηυθθΖθ). 

Ως υπερβολική τιμολόγηση θεωρείται η περίπτωση 
όπου τα τιμολόγια του Υπόχρεου Οργανισμού για τις υπη¬ 
ρεσίες της Πλήρως Αδεσμοποίητης και της Μεριζόμενης 
Πρόσβασης στον Τοπικό Βρόχο, είναι υπερβολικά σε σχέ¬ 
ση με την οικονομική αξία των παρεχομένων υπηρεσιών. 

Ως συμπίεση τιμών θεωρείται η περίπτωση όπου ο Υπό¬ 
χρεος Οργανισμός χρεώνει τους Δικαιούχους, για τις εν¬ 
διάμεσες υπηρεσίες που αγοράζουν από αυτόν, τιμές 


που δεν επιτρέπουν σε αυτούς να τον ανταγωνιστούν στη 
λιανική αγορά. 

δ. Αρχής της μη διάκρισης: 

Η παροχή των ίδιων υπηρεσιών (από πλευράς ποιότη¬ 
τας και τεχνικών χαρακτηριστικών) σε όλους τους φορείς 
στις ίδιες τιμές. Ο Υπόχρεος Οργανισμός εφαρμόζει ίδιες 
τιμές, για ίδιες (από πλευράς ποιότητας και τεχνικών χα¬ 
ρακτηριστικών) υπηρεσίες, τις οποίες παρέχει, ανεξαρ¬ 
τήτως του λήπτη των εν λόγω υπηρεσιών, είτε πρόκειται 
για θυγατρική του Εταιρεία, είτε επιχειρηματική του λει¬ 
τουργία (στο πλαίσιο του λογιστικού διαχωρισμού), είτε 
για ανταγωνιστή του. 

3. Η ΕΕΤΤ μεριμνά ώστε η τιμολόγηση της Αδεσμοποίη¬ 
της Πρόσβασης στον Τοπικό Βρόχο να ευνοεί την ύπαρξη 
δίκαιων και βιώσιμων συνθηκών ανταγωνισμού. 

Κεφάλαιο Β 
Άρθρο 9 

Αρχές τιμολόγησης των Μισθωμένων Γραμμών 

1. Για την τιμολόγηση των Μισθωμένων Γ ραμμών που 
υποχρεούνται να παρέχουν οι Υπόχρεοι Οργανισμοί, 
ισχύουν οι παρακάτω αρχές: 

α. Αρχή του προσανατολισμού στο κόστος: 

Τ α τιμολόγια των Μισθωμένων Γ ραμμών βασίζονται στο 
κόστος, συμπεριλαμβανομένης μιας εύλογης απόδοσης 
επίτουχρησιμοποιούμενου κεφαλαίου. Γιατο κόστοςτου 
κεφαλαίου λαμβάνεται υπόψη ο κίνδυνος των επενδύσε¬ 
ων και η δομή των κεφαλαίων. 

β. Αρχή της μη διάκρισης: 

Τα τιμολόγια των Μισθωμένων Γ ραμμών είναι ανεξάρ¬ 
τητα από το είδος της χρήσης που θα κάνει ο Χρήστης 
που τις μισθώνει. Επιπλέον, πρέπει να εφαρμόζονται ανά¬ 
λογοι όροι σε περιπτώσεις παροχής ανάλογων υπηρε¬ 
σιών, ίδιας ποιότητας προς οποιονδήποτε τρίτο, συμπε¬ 
ριλαμβανομένου και του ίδιου του Υπόχρεου Οργανι¬ 
σμού, ο οποίος εκμισθώνει τις γραμμές. 

γ. Αρχή της επαρκούς διάκρισης / αδεσμοποίησης (υη- 
όυηάΝπρ): 

Τ α στοιχεία τιμών που προκύπτουν είτε από την παροχή 
υπηρεσιών εθνικών Μισθωμένων Γ ραμμών, είτε από αντί¬ 
στοιχα τμήματα διεθνών Μισθωμένων Γ ραμμών, πρέπει 
να καταχωρούνται στο λογαριασμό του Χρήστη επαρκώς 
διαχωρισμένα. 

2. Τα τιμολόγια Μισθωμένων Γ ραμμών περιλαμβάνουν 
υπό κανονικές συνθήκες: 

α. αρχικά τέλη σύνδεσης, 

β. τέλη περιοδικής μίσθωσης, 

γ. τυχόν άλλα στοιχεία τελών, τα οποία πρέπει να είναι 
σαφή, να τεκμηριώνονται και να βασίζονται σε αντικειμε¬ 
νικά κριτήρια. 

3. Σε περίπτωση που υπάρχει διαφορετική τιμολόγηση 
με βάση την ποσότητα παροχής, πρέπει να αιτιολογείται 
στην ΕΕΤΤ. 

4. Τα τιμολόγια μισθωμένων γραμμών εφαρμόζονται 
στις λειτουργίες που παρέχονται μεταξύ των σημείων 
απολήξεως του δικτύου, στα οποία ο Χρήστης έχει πρό¬ 
σβαση στις Μισθωμένες γραμμές. 

5. Για διεθνείς Μισθωμένες Γραμμές, μπορούν να εφαρ- 
μοσθούν τιμολόγια «ημικυκλώματος», δηλαδή από ένα 
σημείο απολήξεωςτου δικτύου έως ένα υποθετικό σημείο 
στο μέσο του κυκλώματος. 

6. Η ΕΕΤΤ διατηρεί το δικαίωμα παρέμβασης σε περί- 

πτώση που κρίνει ότι τα τιμολόγια των Μισθωμένων Γ ραμ- 
μώνγιατη διασύνδεση, αποκλίνουν αδικαιολογήτως από 
τα τιμολόγια της «βέλτιστης πρακτικής» (όθεΐ συιτθηί 
ρΓασΙίοθ) της Ευρωπαϊκής Επιτροπής (Σύσταση 24/11/99 
0(1999)3863). 

Κεφάλαιο Γ 
Άρθρο 10 

Αρχές τιμολόγησης της Διασύνδεσης 

1. Οι βασικές αρχές οι οποίες διέπουν την τιμολόγηση 
των υπηρεσιών Διασύνδεσης είναι: 

α. Αρχή του προσανατολισμού στο κόστος, όπως περι- 
γράφεται στο εδάφιο α, παραγρ. 2, άρθρο 8 του παρό¬ 
ντος Κανονισμού. 

β. Αρχή της επαρκούς δημοσιοποίησης και διάκρισης/ 
αδεσμοποίησης (υηόυηόΐίηρ): 

Τα τέλη διασύνδεσης πρέπει να είναι επαρκώς διαχωρι¬ 
σμένα, ώστε ο αϊτών την διασύνδεση να μην αναγκάζεται 
να πληρώνει επιβαρύνσεις οι οποίες δεν αφορούν άμεσα 
την αιτούμενη υπηρεσία. 

Οι Οργανισμοί που παρέχουν δημόσια τηλεπικοινωνια¬ 
κά δίκτυα ή/και δημόσιες τηλεπικοινωνιακές υπηρεσίες 
που αναφέρονται στο Παράρτημα I, μέρη 1 και2του Π.Δ. 
165/1999 και έχουν κοινοποιηθεί ως έχοντες σημαντική 
ισχύ στην αγορά, οφείλουν να καταρτίζουν για τις υπηρε¬ 
σίες της Διασύνδεσης, σχετικό Υπόδειγμα Προσφοράς 
Διασύνδεσης, στο οποίο αναφέρονται οι όροι και οι προ¬ 
ϋποθέσεις διασύνδεσης, τα τεχνικά χαρακτηριστικά των 
εν λόγω υπηρεσιών και οι τιμές παροχής τους. 

γ. Αρχή της μη διάκρισης, σύμφωνα με το εδάφιο δ, πα- 
ραγρ. 2, άρθρο 8 του παρόντος Κανονισμού. 

δ. Αρχή του ελεύθερου ανταγωνισμού, σύμφωνα με το 
εδάφιο γ, παραγρ. 2, άρθρο 8 του παρόντος Κανονισμού. 

2. Η ΕΕΤΤ διατηρεί το δικαίωμα παρέμβασης σε περί¬ 
πτωση που τα τιμολόγια της Διασύνδεσης αποκλίνουν 
αδικαιολόγητα από τα τιμολόγια της «βέλτιστης πρακτι¬ 
κής» (όθείουπθηΐ ρΓασΙίοθ) της Ευρωπαϊκής Επιτροπής, η 
οποία αναφέρεται στην εκάστοτε τροποποίηση της Σύ¬ 
στασης 98/511/ΕΚ. 

Άρθρο 11 

Διοικητικές Κυρώσεις 

Σε περίπτωση παράβασης όρων του παρόντος, η ΕΕΤΤ 


δύναται, με ειδικά αιτιολογημένη απόφασή της και μετά 
από ακρόαση των ενδιαφερομένων, να επιβάλλει τις διοι¬ 
κητικές κυρώσειςτου άρθρου 12του Ν.2867/2000. 

Άρθρο 12 

Μεταβατική Διάταξη 

1. Έως ότου ο ΟΤΕ εφαρμόσει το κοστολογικό πρότυ¬ 
πο του Μακροπρόθεσμου Μέσου Επαυξητικού Κόστους, 
με κοστολογική βάση το Τρέχον Κόστος ("ΜΜΕΚ-ΤΚ"), για 
την κοστολόγηση της Διασύνδεσης και της Αδεσμοποίη- 
της Πρόσβασης στον Τοπικό Βρόχο, σύμφωνα μετά ορι¬ 
ζόμενα στην Α.Π. 210/10 Απόφαση της ΕΕΤΤ, της 28ης 
Φεβρουάριου 2001, και πάντως το αργότερο μέχρι το τέ¬ 
λος του τρέχοντος έτους 2001, ισχύουν τα εξής: 

(α) Για την κοστολόγηση της Αδεσμοποίητης Πρόσβα¬ 
σης στον Τοπικό Βρόχο εφαρμόζεται το Κοστολογικό 
Πρότυπο του Πλήρους Κατανεμημένου Κόστους, με κο- 
στολογική βάση το Ιστορικό Κόστος. 

(β) Γιατην κοστολόγηση της Διασύνδεσης εφαρμόζεται 
η "βέλτιστη πρακτική" (ΒθεΙ ΟυιΤΘηΙ ΡγβοΙιοθ) της Ευρω¬ 
παϊκής Επιτροπής, σύμφωνα με τα οριζόμενα στην υπ’ 
αριθ. 98/511/ΕΚ Σύσταση της Επιτροπής, της 29ης Ιουλί¬ 
ου 1998, όπως εκάστοτε ισχύει. 

2. Η υποχρέωση κοστοστρέφειας ισχύει με την επιφύ¬ 
λαξη της μεταβατικής περιόδου η οποία χορηγήθηκε 
στον ΟΤΕ (Αριθ. Α.Π. 210/4 Απόφαση της ΕΕΤΤ της 28ης 
Φεβρουάριου 2001), για την πλήρη εξισορρόπηση των τι¬ 
μολογίων των υπηρεσιών της αστικής τηλεφωνίας, της 
υπεραστικής τηλεφωνίας, του μηνιαίου παγίου τέλους και 
των μισθωμένων γραμμών, μέχρι τις 31 -10-2001. 

Άρθρο 13 
Έναρξη Ισχύος 

Ο παρών Κανονισμός τίθεται σε ισχύ από τη δημοσίευ¬ 
σή του στην Εφημερίδα της Κυβερνήσεως. 

Ο παρών Κανονισμός να δημοσιευθεί στην Εφημερίδα 
της Κυβερνήσεως. 

Μαρούσι, 16 Μαρτίου 2001 

Ο Πρόεδρος 
ΕΜΜ. Α. ΓΙΑΚΟΥΜΑΚΗΣ 

